OŠ Višnjevac

GLAZBENA KULTURA

Alma Mance, učitelj mentor

Šk. god. 2021./2022.

**ELEMENTI PRAĆENJA I VREDNOVANJA UČENIKA U 4. RAZREDU OSNOVNE ŠKOLE – PREDMET GLAZBENA KULTURA**

*Sastavnica praćenja:* ***A. Slušanje i poznavanje glazbe***

**OŠ GK A.5.1. Učenik poznaje određeni broj skladbi**

Razrada ishoda: Poznaje određeni broj kraćih skladbi, (cjelovite, stavci ili ulomci) imenuje ih i prepoznaje skladatelje. Razlikuje skladbe prema vrsti (klasična, tradicijska, popularna i filmska). Tijekom slušanja, razlikuje pojedine glazbeno – izražajne sastavnice: metar/doba, tempo, visina tona, melodija i njeno kretanje/boja tona/izvođači i oblik skladbe (bez detalja).

**Načini i postupci vrednovanja učenika:** formativno i sumativno tijekom godine, pisana, individualna i skupna provjera (2 puta godišnje, po polugodištu) – 15 min.

**Odličan** - s lakoćom, samostalno prepoznaje ponuđene skladbe (8-10) i imenuje skladatelje i detaljno opisuje vlastiti doživljaj glazbenog djela (odlomka).

**Vrlo dobar** – uz malu pomoć i poticaj učitelja, prepoznaje skladbe i imenuje skladatelje u ponuđenim skladbama za slušanje (6-8).

**Dobar** – uz veliku pomoć učitelja, prepoznaje manji broj skladbi i imenuje skladatelje (4-6). Pri iznošenju detalja o slušanoj skladbi čini stalne pogreške.

**Dovoljan -** otežano, uz stalno dosjećanje i stalnu pomoć učitelja prepoznaje samo dijelove skladbe, ne prepoznaje naziv, niti je u mogućnosti imenovati skladatelja.

**Nedovoljan –** uopće ne prepoznaje skladbe, niti skladatelje. Ni uz poticaj učitelja ne pokazuje interes za rad, odbija suradnju i ometa rad učitelja.

**OŠ GK A.5.2. Učenik razlikuje pjevačke glasove te opaža njihovu izvedbenu ulogu**

Razrada ishoda: Razlikuje vrste pjevačkih glasova (m/ž/dj) i u ponuđenim glazbenim primjerima opaža i razlikuje njihove izvedbene uloge (solo, mali pjevački sastav, zbor). Razlikuje vrste pjevačkih zborova s obzirom na vrste glasova (m/ž/dj./mj.).

**Načini i postupci vrednovanja učenika:** formativno i sumativno tijekom godine, usmeno – metodom razmijene informacija (razgovor) u skupini ili individualno

**Odličan** – samostalno prepoznaje i razlikuje pjevačke glasove u ponuđenim glazbenim primjerima. Opaža njihovu izvedbenu ulogu. Razlikuje vrste pjevačkih zborova.

**Vrlo dobar** – uz malu pomoć i poticaj učitelja, učenik prepoznaje pjevačke glasove te vrste pjevačkih zborova.

**Dobar** – uz veliku pomoć i poticaj učitelja, učenik primjenjuje znanje, ali samo djelomično. Detalji izostaju, a znanje ostaje na osnovnoj razini prepoznavanja (m/ž/). Pri odgovorima često griješi, ili zatražuje dodatna pojašnjenja.

**Dovoljan** – ni uz pomoć učitelja, učenik ne zna nabrojati vrste glasova, ne razlikuje glasove slušno (osnovni pojmovi), odbija rad.

**OŠ GK A.5.4. Učenik temeljem slušanja glazbe razlikuje vokalnu, instrumentalnu i vokalno-instrumentalnu glazbu/izvedbu te različite izvođačke sastave.**

Razrada ishoda: tijekom slušanja, zapaža i razlikuje instrumentalne sastave i vrste glazbenih izvedbi.

**Načini i postupci vrednovanja učenika:** formativno i sumativno vrednovanje tijekom godine, usmeno, metodama razgovora/razmjenom informacija u skupini ili individualno.

**Odličan:** tijekom slušanja samoinicijativno i samostalno prepoznaje te uspoređuje vokalnu, instrumentalnu i vokalno- instrumentalnu izvedbu, razlikuje instrumentalne sastave prema broju i vrsti izvođača. Uočava izvedbenu ulogu izvođača.

**Vrlo dobar:** uz malu pomoć i poticaj učitelja, učenik kroz slušanje ponuđenih glazbenih primjera prepoznaje i razlikuje instrumentalne sastave. Slušno razlikuje vokalnu, instrumentalnu i vokalno – instrumentalnu izvedbu.

**Dobar:** uz pomoć i poticaj učitelja učenik razlikuje navedeno, kao za ocjenu vrlo dobar.

**Dovoljan:** znanje primjenjuje djelomično, samo na osnovnoj razini prepoznavanja, uz stalno prisjećanje ili pomoć/poticaj učitelja.

**Nedovoljan:** ne razlikuje vokalne, instrumentalne i vokalno – instrumentalne sastave. Nezainteresiran u radu. Ni uz pomoć i poticaj učitelja ne dolazi do odgovora. Odbija rad.

*Sastavnica praćenja****: B. Izražavanje glazbom i uz glazbu***

**OŠ GK B.5.1. Učenik sudjeluje u zajedničkoj izvedbi glazbe**

Razrada ishoda: aktivno sudjeluje u zajedničkoj izvedbi glazbe, uz unaprijed zadan ili svoj vlastiti (osmišljen) način (zviždanje, tapšanje, pljeskanje, pjevanje, ritmiziranje na udaraljkama, i sl.). Pokazuje ustrajnost, interes i kreativnost u radu. Zadržava koncentraciju i iskazuje kreativnost kroz inovacije. Usklađuje vlastitu izvedbu s izvedbama ostalih učenika, sudjeluje u skupini ili se ističe kao pojedinac. Obogaćuje izvođenje novim izražajnim elementima te vrednuje vlastitu izvedbu, izvedbe drugih i zajedničku izvedbu.

**Načini i postupci vrednovanja učenika:** formativno i sumativno tijekom godine, grupno/individualno.

**Odličan:** pokazuje interes za sudjelovanje u zajedničkom muziciranju. Aktivno sudjeluje u zajedničkoj izvedbi, kreativno osmišlja nove izražajne elemente u glazbi i obogaćuje izvedbu. Ima sposobnost istaknuti se kao pojedinac ili sudjelovati u skupini. Samostalno vrednuje vlastitu, ali i izvedbu ostalih u skupini. Pokazuje ustrajnost i koncentraciju u skupnom muziciranju.

**Vrlo dobar**: uz poticaj učitelja sudjeluje u zajedničkoj izvedbi, usklađuje svoju izvedbu s izvedbama ostalih sudionika u skupini, vrednuje vlastitu izvedbu.

**Dobar**: uz veći poticaj učitelja spreman je sudjelovati u zajedničkoj izvedbi. Sudjeluje bez osmišljavanja novih izražajnih elemenata u glazbi. Ponekad pokazuje manjak koncentracije i ustrajnosti pri zajedničkom muziciranju.

**Dovoljan:** spreman je sudjelovati u zajedničkom muziciranju, ali uz stalan poticaj učitelja. Koncentracija i ustrajnost često izostaju u izvedbi.

**Nedovoljan:** odbija rad, niti uz poticaj i pomoć učitelja ne sudjeluje u zajedničkoj izvedbi. Koncentracija, motivacija, trud i ustrajnost potpuno izostaju.

**OŠ GK B.5.2. Učenik pjevanjem izvodi autorske i tradicijske pjesme iz Hrvatske ili svijeta**

Razrada ishoda: pjevanjem izvodi autorske tradicijske pjesme i Hrvatske i svijeta. Vrednuje i prihvaća pravila kulture pjevanja, upoznaje intonaciju i ritam, tekst, glazbeno-izražajne sastavnice unutar zadanog primjera.

**Načini i postupci vrednovanja učenika:** formativno i sumativno tijekom godine, usmeno, u skupini ili pojedinačno (jedino u slučajevima kada je kod djeteta unaprijed razvijena darovitost prema glazbi; razvoj osjećaja za ritam i čisto intoniranje).

**Odličan:** aktivnosudjeluje u zajedničkoj izvedbi te pri tom u potpunosti uvažava kulturu pjevanja, intonaciju i ritam, u potpunosti poznaje tekst obrađenih pjesama. Pri izvedbi, poštuje izražajne elemente (dinamika, oznake za tempo), u potpunosti ustrajno i motivirano pristupa radu.

**Vrlo dobar:** uz mali poticaj učitelja,pjeva/izvodi autorske i tradicijske pjesme iz Hrvatske i svijeta te pri tom uglavnom uvažava pravila kulture pjevanja, intonaciju i ritam. Učenik poznaje tekst zadanih pjesama.

**Dobar:** uz veliki poticaj i pomoć učitelja pjeva/izvodi autorske i tradicijske pjesme Hrvatske i svijeta te pri tome djelomično uvažava pravila kulture pjevanja. Također, djelomično poznaje tekst, intonaciju i ritam zadanih pjesama.

**Dovoljan:** nezainteresirano i bez dodatnog truda sudjeluje u izvedbama pjesama. Tekst pjesama ne poznaje u potpunosti, kao ni ritam i intonaciju. Sudjeluje isključivo uz pomoć i poticaj učitelja.

**Nedovoljan:** ne sudjeluje uopće u izvedbi, čak ni uz pomoć i poticaj učitelja. Koncentracija i motivacija potpuno izostaju. Odbija sudjelovanje u zajedničkom muziciranju.

**OŠ GK B.5.3. Učenik sviranjem i/ili pokretom izvodi umjetničku, tradicijsku, popularnu ili vlastitu glazbu. Sudjeluje u različitim glazbenim igrama i aktivnostima glazbenog stvaralaštva.**

Razrada ishoda: svira pratnju u poznatim skladbama i/ili samostalno svira kraće instrumentalne skladbe, služeći se notnim zapisom za potrebe sviranja. Izražava se pokretom uz glazbu. Sudjeluje u različitim glazbeno - edukacijskim igrama i aktivnostima glazbenog stvaralaštva. Samostalno predstavlja vlastitu izvedbu u razredu i/ili izvan njega.

**Načini i postupci vrednovanja učenika:** formativno i sumativno tijekom godine, individualno ili u skupini.

**Odličan:** uz razvijene glazbene sposobnosti svira pratnju u poznatim skladbama i/ili samostalno svira kraće instrumentalne skladbe služeći se notnim pismom za potrebe sviranja. Izražava se pokretom uz glazbu, prateći pokretom glazbeno izražajne sastavnice, izvodeći plesnu koreografiju i/ili oblikujući nove plesne strukture. Predstavlja vlastitu izvedbu u razredu i/ili izvan njega. Uspješno sudjeluje u različitim glazbeno - edukacijskim igrama i aktivnostima glazbenog stvaralaštva.

**Vrlo dobar:** uz mali poticaj učitelja, kao i veću sigurnost pri izvedbi učenik se izražava pokretom uz glazbu ili svira glazbenu pratnju u poznatim skladbama. Sudjeluje u više različitih aktivnosti glazbenog stvaralaštva.

**Dobar:** uz veći poticaj učenik prati dobe, kraće ritamske obrasce ili pratnju kraćih instrumentalnih skladbi. Uz poticaj sudjeluje u više različitih aktivnosti glazbenog stvaralaštva.

**Dovoljan:** ne uključuje se ni na poticaj učitelja, ne zainteresirano pristupa glazbeno – edukacijskim igrama, kao i aktivnostima glazbenog stvaralaštva. Radi povremeno i izbjegava obaveze.

**Nedovoljan:** ni nakon stalnog poticaja učitelja učenik odbija sudjelovati u planiranim aktivnostima.

*Sastavnica praćenja:* ***C. Glazba u kontekstu:***

**OŠ GK C.5.2. Učenik temeljem slušanja, pjevanja i plesa/pokreta upoznaje obilježja hrvatske tradicijske glazbe užeg zavičajnog područja.**

Razrada ishoda: temeljem slušanja, pjevanja i plesa/pokreta upoznaje obilježja glazbe i drugih umjetnosti (tekst, ples/pokret, odjeća i obuća, narodni običaji, glazbala) u hrvatskoj tradicijskoj glazbi užeg zavičajnog područja (folklor).

**Načini i postupci vrednovanja učenika:** formativno tijekom godine.

Učenik opaža, opisuje, usvaja i razlikuje većinu obilježja hrvatske tradicijske glazbe užeg zavičajnog područja, sa naglaskom na glazbeni folklor (zvučno i vizualno poznavanje tradicijskih glazbala, plesova i pjesama užeg zavičajnog područja).